બે વર્ષ પહેલા અંડરવર્લ્ડ ડોન દાઉદ ઇબ્રાહિમે યૂપીએ સરકાર સમક્ષ પરત ફરવાની ઓફર મૂકી હતી. તેવો દાવો એક અંગ્રેજી છાપાએ કરતા ફરી દાઉદ નામના વિવાદ પર ચર્ચાનો ચકડોળ જામ્યો છે. છાપાએ કહ્યું છે કે ક્રોંગ્રેસના જ એક નેતા જે વકીલ પણ છે તેમના દ્વારા આ વાત દાઉદ ક્રોંગ્રેસ આલા કમાન્ડ સુધી પહોંચાડી હતી. પણ સરકારે આ જોખમ ઉઠાવવાની ના પાડતા વાત બની નહીં. જો કે આ વાતને ક્રોંગ્રેસ આવી કોઇ વાત થઇ હોવાનો સ્પષ્ટ પણે ઇન્કાર કર્યો છે.